বিয়ে পাকা হওয়ার খবর জানাজানি হতেই শ্রাবন্তী জানিয়েছিলেন, ‘‘বিয়ের দিনক্ষণ এখনও পাকা হয়নি।’’ খবরের ভিতরকার খবর বলছে, চলতি মাসেই শ্রাবন্তী ও কৃষন ব্রজের এনগেজমেন্ট হয়ে যাচ্ছে। তবে এই মুহূর্তে শ্রাবন্তী লন্ডনে রয়েছেন। বাংলাদেশের নায়ক শাকিব খানের সঙ্গে শিকারী ছবির শ্যুটিং করতে লন্ডনে ব্যস্ত শ্রাবন্তী। হাসিখুশি স্বভাবের মেয়ে শ্রাবন্তী। বিয়ে নিয়ে বিশেষ কিছু তিনি বলতে চাইছেন না। বিশেষ কিছু না-বললেও শোনা যাচ্ছে শ্রাবন্তী প্রকাশ্যে এনগেজমেন্ট অনুষ্ঠান করবেন না। এনগেজমেন্ট অনুষ্ঠানে তিনি গোপনীয়তা রাখতে চাইছেন বলেই খবর। ভিতরে ভিতরে অবশ্য শ্রাবন্তী এনগেজমেন্ট অনুষ্ঠানের পরিকল্পনা করছেন। এনগেজমেন্ট অনুষ্ঠানে তিনি কি পরবেন? ট্র্যাডিশনাল কিছু পরেই শ্রাবন্তী এনগেজমেন্ট পর্ব সারবেন বলেই জানা গিয়েছে।